NASTAVNO-NAUČNOM VEĆU FILOZOFSKOG FAKULTETA U NIŠU

CENTRU ZA STRANE JEZIKE

IZVEŠTAJ O STUDIJSKOM BORAVKU

U vezi sa odlukom broj 167/1-23-12-01, donetom 8. juna 2022., kojom mi je odobreno odsustvo sa posla zbog studijskog boravka u Kemnicu u Nemačkoj, podnosim izveštaj.

U periodu od 8. do 17. jula bio sam učesnik projekta koji finansira nemačka služba za akademsku razmenu (DAAD). Ovaj projekat, koji nosi naziv *Comparing Confidence and Trust Online and Offline (CompConTrustOO)*, sprovodi sprovodi prof dr Jozef Šmid ispred Departmana za anglistiku Tehničkog univerziteta u Kemnicu. Za potrebe ovog projekta sam u prethodno pomenutom periodu boravio u Kemnicu.

Moja kolegenice, Msr Ivana Šorgić, i ja stigli smo u Kemnic u petak 8. jula. Prva tri dana, do ponedeljka 11. jula, iskorišćena su za bolje upoznavanje sa samim Kemnicom, kao i za obilazak Lajpciga i Drezdena.

Ponedeljak 11. jul bio je predviđen za obilazak biblioteke na Univerzitetu u Kemnicu. Učesnici projekta imali su mogućnost da prikupe radove potrebne za pravljenje svojih prezentacija. Obilazak je uključio i kratko pojašnjenje različitih mogućnosti pretraživanja materijala u biblioteci, kao i mogućnosti pristupa istim.

Naredni dani, od utorka do petka, bili su predviđeni za sakupljanje materijala za prezentacije, kao i za pripremu istih. U ovom periodu organizovano je još nekoliko aktivnosti: u utorak je organizovana radionica pod nazivom *Discourse annotation with UAM Corpus Tool and INCEpTION*, dok su u četvrtak predstavljeni dotadašnji rezultati istraživanja učesnika, gde su učesnici dobili korisne povratne informacije vezane kako za sama istraživanja, tako i za njihove prezentacije.

U petak 15. jul i subotu 16. jul održana je konferencija *Digital English World Wide*. Kolegenica Msr Ivana Šorgić i ja smo u subotu koautorski izložili naš rad *Different realities surrounding the 2022 Russo-Ukrainian conflict: The cases of Russia Today and CNN*. Zbog aktuelnosti teme, prezentaciju je pratila živa diskusija. Nakon završetka prezentacije, Msr Ivana Šorgić i ja smo se u nedelju zaputili nazad za Srbiju.

Po završetku projekta otvorena je mogućnost publikovanje naučnih članaka prikazanih na konferenciji u okviru zbornika radova *REAL20.*

Niš, 16.8.2022. Msr Miloš Milisavljević